:Энхийн Улаанбаатар. Бүтээлч нь Г.Ганбаяр бүтээсэн огноо нь 1984 он. Хэмжээ нь өндөр-81,5см, өргөн-78 см. Материал нь зэс, гууль, модноом бүрдэнэ. Энэхүү үзмэрийг Г.Ганбаяр 1984 онд буюу Улаанбаатар хотын 60 жилийн ойд зориулан хийсэн бөгөөд зэсийг хөөлгөн хийсэн. Хар бор модон хүрээнд зэсэн хөөмлөө байрлуулжээ. Зэс хөөмлийн гол хэсэгт өлзий болон үүлэн хээтэй суурин дээр аав ээж хүү гурвыг дүрсэлсэн бөгөөд аав ээж нь хоёр нь төрийн соёмбыг гараараа дээш өргөн зогсож буйгаар, хүү нь гартаа тагтаа болон бөмбөг барин зогсож буйгаар дүрсэлжээ. Мөн соёмбын дээд талд таван хошуу шигтгэж өгснийг онцлох хэрэгтэй. Тэдний цаана Улаанбаатар хотыг дүрсэлсэн нь Улаанбаатар хотод буй гэр бүл бүхэн энэ гэр бүл шиг эв найртай, аз жаргалтай, амгалан тайван амьдрах болтугай гэсэн санааг бэлгэджээ. Уг зэс хөөмөл нь мөн гурван дугуй тоногтой. Эдгээрийг үүлэн хээ, өлзий хээ, навч цэцгээр чимэглэсэн. Дээд талын дугуй тоногт улаан дээлтэй, ногоон морьтой адуучин алсын бараа ширтэж буйгаар, баруун талын дугуй тоногт шар тугтай гэр тэрэгт хоёр үхэр хөллөснөөр, зүүн талын дугуй тоногт гэр, майхан сууцыг дүрслэн харуулжээ